Beverveikas
Beverveikas (ol. Beverwijk) – miestas ir to paties pavadinimo savivaldybė šiaurės Nyderlanduose, Šiaurės Olandijos provincijoje. Įsikūręs maždaug 20 kilometrų į šiaurės vakarus nuo Amsterdamo, į šiaurę nuo Šiaurės jūros kanalo, visai netoli Šiaurės jūros pakrantės. Geležinkelio tunelis ir du greitkelių tuneliai kerta kanalą tarp Beverveiko ir netoliese esančio Harlemo miesto pietinėje kanalo pusėje.